Tasnisemt d aḥric usnan, tettuneḥsab d tigemmi (patrimoine) n yal tamurt. Tesɛa kra n wassaɣen ɣer iẓuran n umdan; acku amdan yettnadi ad yissin laṣel-is. Dɣa yettuɣal ɣer udrig (mystère) n yismawen n yimdanen d wid n yimukan, yuɣalen amzun d inagan ara as-d-ifken afud akken ad yegzu iẓuran-is.Tasnisemt d tusna, iswi-is yedda ɣer umezruy, acku tessegzayd akken tallit n tura tekka-d seg tallit yezrin. Akken daɣen izri-nneɣ yedda-d ɣer tallit i tt-idiḍefren (snat n talliyin ttemsemmadent) .